REPUBLIKA HRVATSKA

VUKOVARSKO-SRIJEMSKA ŽUPANIJA

 OPĆINA BABINA GREDA

 OPĆINSKO VIJEĆE

KLASA: 601-01/21-01/6

URBROJ: 2212/02-01/21-01-1

Babina Greda, 04. kolovoza 2021. godine

Na temelju članka 48. i 49. Zakona o predškolskom odgoju i obrazovanju („Narodne novine“ br. 10/97., 107/07., 94/13. i 98/19.) i članka 18. Statuta Općine Babina greda („Sl. vjesnik Vukovarsko – srijemske županije“ 11/09, 04/13, 03/14, 01/18, 13/18, 27/18-pročišćeni tekst, 21A/19, 03/20, 04/21), Općinsko vijeće Općine Babina Greda na 03. sjednici održanoj dana 04. kolovoza 2021. godine, donosi

O D L U K U

O IZMJENAMA I DOPUNAMA ODLUKE O CIJENI, MJERILIMA UPISA I

FINANCIRANJU PROGRAMA DJEČJEG VRTIĆA „REGOČ“

Članak 1.

 U Odluci o cijeni, mjerilima upisa i financiranju programa Dječjeg vrtića „Regoč“ („Službeni vjesnik“ 24/20), iza članka 6. dodaje se članak 6a koji glasi:

„Članak 6a

 Ekonomska cijena redovitog petsatnog programa iznosi 1.000,00 kuna korisniku u ekonomskoj cijeni programa koji se ostvaruje mjesečno po djetetu.

 Program iz stavka 1. ovog članka financira se u iznosu ekonomske cijene iz Proračuna Općine Babina Greda na čijem je području prebivalište korisnika programa te participacijom roditelja.

 Općina Babina Greda sufinancirat će program iz stavka 1. ovog članka za korisnike Dječjeg vrtića Regoč s prebivalištem na njenom području od utvrđene ekonomske cijene iz stavka 1. ovog članka u iznosu od 500,00 kuna.

 Pravo na sufinanciranje od strane Općine Babina Greda ostvaruju roditelji/korisnici programa koji su podmirili sve obveze prema Općini Babina Greda i to u roku utvrđenom uplatnicom, odnosno najkasnije 30 dana od roka utvrđenog uplatnicom.“

Članak 2.

 U članku 8. u stavku 8. iza točke 3. dodaju se slijedeće točke.

„4. za dijete koje je odsutno 30 dana radi bolesti, plaća se usluga umanjena za 50% uz liječničku potvrdu. U tom slučaju se u izračunu cijene uzima u obzir popust 50% samo po toj osnovi, a izostavlja se popust 50% za drugo i naredno dijete.

5. za dijete odsutno 30 dana iz Vrtića iz opravdanih razloga, plaća se cijena umanjena za 50%.

6. u vrijeme korištenja godišnjih odmora, a za vrijeme kojega dijete ne pohađa Dječji vrtić, obračunava se paušalni iznos u visini 30% redovne cijene, razmjerno broju dana odsutnosti djeteta.“

Članak 3.

 Ostale Odredbe osnovne Odluke ostaju na snazi ukoliko nisu u suprotnosti sa ovom Odlukom.

Članak 4.

 Ova Odluka stupa na snagu danom donošenja i objaviti će se u „Službenom vjesniku“ Vukovarsko-srijemske županije.

 Predsjednik Općinskog vijeća:

 Tomo Đaković